《观史》
元代·黄庚

梧风萧瑟雨初晴，凉入书堂夜气清。
耿耿兰膏照千古，迟迟莲漏转三更。
力於兴废应难助，气为忠邪几不平。
掩卷长嗟方就枕，窗前咿喔又鸡鸣。

作者简介：黄庚，字星甫，号天台山人，天台（今属浙江）人。出生宋末，早年习举子业。卒年八十馀。晚年曾自编其诗为《月屋漫稿》。事见本集卷首自序及集中有关诗文。黄庚诗，以原铁琴铜剑楼藏四卷抄本（今藏北京图书馆）为底本。校以影印文渊阁《四库全书》本（简称四库本）。两本卷次不同，文字亦各有错诲空缺，而底本多出校本诗十馀首。